CELEX: 62022CN0033
Language: et
Date: 2022-01-14 00:00:00
Title: Kohtuasi C-33/22: Eelotsusetaotlus, mille on esitanud Verwaltungsgerichtshof (Austria) 14. jaanuaril 2022 – Österreichische Datenschutzbehörde

28.3.2022   
            
            
               ET
            
            
               Euroopa Liidu Teataja
            
            
               C 138/19
            
         
      Eelotsusetaotlus, mille on esitanud Verwaltungsgerichtshof (Austria) 14. jaanuaril 2022 – Österreichische Datenschutzbehörde
      (Kohtuasi C-33/22)
      (2022/C 138/22)
      Kohtumenetluse keel: saksa
      
         Eelotsusetaotluse esitanud kohus
      
      Verwaltungsgerichtshof
      
         Põhikohtuasja pooled
      
      
         Kassatsioonkaebuse esitaja: Österreichische Datenschutzbehörde
      
         Menetlusse kaasatud isikud: WK, Präsident des Nationalrates
      
         Eelotsuse küsimused
      
      
                  1.
               
               
                  Kas toimingud, mida teeb uurimiskomisjon, mille on moodustanud täitevvõimu organite kontrollimise õigust teostav liikmesriigi parlament, kuuluvad olenemata uurimise esemest liidu õiguse reguleerimisalasse ELTL artikli 16 lõike 2 esimese lause tähenduses, millest tulenevalt on määrus (EL) 2016/679 (1) kohaldatav isikuandmete töötlemisele liikmesriigi parlamendi uurimiskomisjonis?
               
            Juhul kui vastus esimesele küsimusele on jaatav:
      
                  2.
               
               
                  Kas toimingud, mida teeb uurimiskomisjon, mille on moodustanud täitevvõimu organite kontrollimise õigust teostav liikmesriigi parlament ja mille uurimise ese on riigi kaitsepolitseiameti tegevus, seega riigi julgeolekut puudutav tegevus isikuandmete kaitse üldmääruse põhjenduse 16 tähenduses, kuuluvad isikuandmete kaitse üldmääruse artikli 2 lõike 2 punktis a sätestatud erandi alla?
               
            Juhul kui vastus teisele küsimusele on eitav:
      
                  3.
               
               
                  Kas juhul – nagu käesolevas asjas –, kui liikmesriik on moodustanud ainult üheainsa järelevalveasutuse vastavalt isikuandmete kaitse üldmääruse artikli 51 lõikele 1, tuleneb järelevalveasutuse pädevus vaadata läbi kaebused isikuandmete kaitse üldmääruse artikli 77 lõike 1 tähenduses koostoimes artikli 55 lõikega 1 juba vahetult isikuandmete kaitse üldmäärusest?
               
            
         (1)  Euroopa Parlamendi ja nõukogu 27. aprilli 2016. aasta määrus (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus) (ELT 2016, L 119, lk 1).